
Es dóna a conèixer la presència de mascles de Coris julis amb lliurea atlántica a 
aigües de les Illes Balears, a partir de tres exemplars capturats a Mallorca i tres més a 
Eivissa. S'adjunten les característiques morfológiques i merístiques dels exemplars. 
També es comenta l'aparent expansió de l'àrea de distribució d'aquesta varietat i es 
plantegen les hipòtesis que podrien explicar aquest fenomen. 

OCCURRENCE OF RAINBOW WRASSE, CORIS JULIS (LINNAEUS, 1758), 
WITH ATLANTIC COLORATION (OSTEICHTHYES: LABRIDAE) IN 
BALEARIC ISLANDS (WESTERN MEDITERRANEAN). Occurrence of rainbow 
wrasse males, Coris julis, with Atlantic coloration at the Balearic islands is presented, 
on the basis of material collected from Mallorca and Ibiza islands. Morphological and 
meristic characters of six specimens are presented. Also, the apparent spread of its 
distribution range is commented and several hypothesis that could explain this 
phenomena are discussed. 

plars de Cap Verd (Aurelle et al., 2003; 
Guillemaud ef al., 2000). Es una espécie 


La donzella, Coris julis (Linnaeus, 
1758), és una espècie atlanto-mediterrània 
de distribució àmplia,  abastant la 
Mediterrània, la mar Negra i l'Atlàntic 
oriental des d'Escandinàvia fins, almenys, 
les illes Canàries, Acores 1 Madeira; la seva 
presència més al sud, fins al Gabon està en 
revisió atesa la validació de l'espécie Coris 
atlantica Günther, 1862, a partir d'exem- 


própia del litoral, on és molt abundant, i de 
plataforma, fins els 120 metres de fondària, 
encara que és més habitual fins els 60 
metres de profunditat (Quignard i Pras, 
1986). A les Illes Balears, és una espécie 
molt abundant própia de fons rocosos i 
praderies de Posidonia (Riera et al., 1998). 
L'espécie és hermafrodita proterogínica 
diàndrica, amb un dicromatisme permanent 

associat al sexe. Hi ha una lliurea incial, 
que és el patró de coloració de les femelles, 
que és homogénia en tota l'àrea de 
distribució de l'espécie (Sánchez Delgado, 
1981) i una lliurea secundària, que és la 
dels mascles. Aquesta lliurea masculina 
presenta variacions geogràfiques, existint 
una lliurea "mediterrània", pròpia d'aquesta 
mar i una altra d'"atlàntica" (Lozano, 1952; 
Sánchez Delgado, 1981). A les Balears, la 
lliurea habitual és la mediterrània (Fig. 1), 
caracteritzada per una banda serrada de 
color ataronjat que recorre el cos longi- 
tudinalment des de la boca a la cua i que 
separa una regió dorsal fosca (marró- 
verdosa o fins i tot blavosa) i una regió 
ventral blanquinosa. Presenta unes línies 
blaves longitudinals que recorren tot el cos i 


el rostre, i una taca blava al final de 
l'opercle, que acostuma a, solament, 
bordejar-ne l'extrem. Una conspícua taca 
negra de 2 a 3 cm es troba en els flancs, 
darrera l'aleta pectoral (Lozano, 1952, 
Laurent i Lejeune, 1988). 

La lliurea atlàntica (Fig. 2) difereix de la 
mediterrània en que la banda ataronjada 
lateral es desdibuixa al llarg del cos, com si 
creixés a partir de la banda ben delimitada 
de la varietat mediterrània, restant una zona 
ratllada molt difuminada i ampla. El verd 
blavós del llom es perd totalment, passant a 
un ataronjat vermellós i, a més, el peduncle 
i l'aleta caudals i la meitat del terç posterior 
del cos són de color negre. Les línies blaves 
longitudinals que recorren el cos desa- 
pareixen, i les del rostre també o en queden 





Fig. 1. Mascle de Coris julis de lliurea mediterrània. Porto Cristo (Mallorca). 
Fig. 1. Male of Coris julis with Mediterranean coloration. Porto Cristo (Mallorca). 

Fig. 2. Mascle de Coris julis de lliurea atlántica. Badia de Palma (Mallorca), > 70 m de fondaria, 
maig 2005. 
Fig. 2. Male of Coris julis with Atlantic coloration. Palma bay (Mallorca), > 70 m depth, may 2005. 


restes vestigials. La taca blava al final de 
l'opercle es fa més conspícua, ocupant-ne 
tota la punta superior, 1 la taca negra 
longitudinal del primer terç del cos desa- 
pareix del tot en els individus de la varietat 
atlàntica (Laurent i Lejeune, 1988). 

A la costa atlàntica de la Península 
Ibérica tan sols hi ha exemplars amb lliurea 
atlàntica (Sánchez Delgado, 1981) i, segons 
Lozano (1952), almenys fins a mitjans del 
segle passat, aquesta varietat de color no era 
present a la costa mediterrània espanyola. 

En 1987, Laurent i Lejeune (1988) 
esmenten la presència d'exemplars de 
lliurea atlántica a tres punts de la 
Mediterrània (l'illa d'Alborà, el cap Tres 
Forques (Marroc) i la costa francesa prop 


de la frontera franco-espanyola), en tots els 
casos barrejats amb mascles de lliurea 
mediterrània. Exemplars amb aquesta 
lliurea també van aparéixer a Catalunya als 
anys 90 (Zabala et al., 1992; Corbera et al., 
1996), tot i que en una proporció molt 
inferior als de coloració mediterránia. 

Actualment, a les Illes Balears, la 
donzella no és una especie objecte de pesca 
professional, tot i que pot ser capturada 
involuntáriament amb arts no selectius. Per 
contra, és una de les principals espécies 
diana de la pesca recreativa, suposant entre 
el 8 i el 70 % de les captures de les moda- 
litats de volantí (Morales-Nin et al., 2005; 
Cardona et al., 2007; Grau, 2008). 

Fins avui, no es tenia la notícia de la 

preséncia de mascles amb lliurea atlántica a 
les Balears, i en aquest escrit se n'aporta 
informació i es descriuen les mesures 
morfológiques 1 merístiques d'un conjunt 
de sis exemplars. 


Material i métodes 


En nombroses ocasions, la pesca 
recreativa ha subministrat informació sobre 
la presència d'espècies íctiques rares en 
aigües de les Illes Balears, com són els 
casos de Tetrapturus albidus (Massutí et 
al., 1997), Katsuwonus pelamis (Grau i 
Riera, 2001) o Epinephelus aeneus (Mas et 
aL, 2006). L'enorme difusió d'aquesta 
activitat d'oci a l'arxipèlag (Morales-Nin et 
al., 2005) i el fet que els pescadors 
aficionats tenen una actitud receptiva cap 
als científics facilita la comunicació de 
captures rares o poc habituals. També en el 
nostre cas tots els individus estudiats han 


estat capturats per pescadors d'esplai, amb 
volantí des d'embarcació. Els exemplars es 
van conservar congelats fins a la seva 
posterior análisi, quan es van pesar 1 se'n 
mesuraren els carácters morfométrics (fins 
a 0,1 mm) 1 merístics, que es presenten a la 
Taula 1. 

El primer individu fou capturat el juny 
de 2006 a una profunditat d'entre 120 1 135 
metres, al sud de l'arxipélag de Cabrera 
(Mallorca). Un segon individu va ser 
capturat el 2008 a 54 metres de fondària 
prop de Portocristo (Mallorca), al lloc 
anomenat Es Fortet. 

A partit d'aquí, es van iniciar consultes 
entre els pescadors de volantí per tal 
d'aconseguir-ne més exemplars, de manera 
que en la primavera de 2010 s'han 
aconseguit quatre més: un capturat a uns 80 
metres de fondària, al sud del cap Blanc 
(Mallorca), un altre a la fonera de Santa 
Eulària (Eivissa) a una fondária d'entre 140 
1160 metres i dos més a Es Vedrà (Eivissa), 


Taula 1. Pes (en g), caràcters morfomètrics (en mm) i merístics dels 6 exemplars de C. julis de lliurea 
atlàntica capturats a les Illes Balears.  l'exemplar es va trobar eviscerat. 

Table 1. Weight (in g), morphometrical (in mm) and meristical characters of the 6 specimens of 
Atlantic coloured C. julis captured in the Balearic Islands. ” the specimen was eviscerated. 








Ind. 1 Ind. 2 Ind. 3 Ind. 4 Ind. 5 Ind. 6 
'es (8) 165 88 102.35 
ongitud total 250 255 249 251 193,5 179 
ongitud estàndard - - 214 228 163 154 
ongitud cefálica 58.0 59.5 60.2 64 44 43,5 
ngitud predorsal 57.8 59.4 59.0 62 41 38 
ngitud preanal 1132 115.1 116.0 119,5 87 88 
tura máxima 54.1 48.0 47.6 55 39 37 
Jiàmetre ocular 8.1 9.9 8.6 11,5 7 ES 
Jistáncia preorbitária - - 19.4 19 11 12 
Jistáncia interorbitària - - 19.3 19 10 9 
ongitud llavis 13.0 19.7 15.5 14,5 9 7 
anplària máxima 26.5 23.6 24.5 
ongitud aleta pectoral 36.2 40.2 35.0 35 26 25 
ongitud aleta pélvica 29.8 32.0 28.0 59 22) 19 
tadis dorsal IX+12 - IX+12 IX+13 IX+13 IX+13 
tadis anal III-11 - III-11 1I+11 MHII III-12 
tadis pectoral 13 13 14 13 13 13 
-adis caudal 11 11 15 14 14 14 

Fig. 3. Localització de les captures de Coris julis atlàntiques. 
Fig. 3. Capture location of Atlantic coloured Coris julis. 


a 55-60 metres. Aquests quatre exemplars, 
després de la seva anàlisi, es van fixar en 
formol al 4% tamponat i es conserven a la 
collecció  ictiológica de la Societat 
d'História Natural de les Balears amb els 
nümeros MNIB0177, MNIB0181, 
MNIBO0182 i MNIB0183. 

Així mateix, tenim coneixement de la 
captura de dos individus més, un pescat per 
una barca de bou a la badia de Palma 
(Mallorca), a més de 70 metres de fondària, 
el maig de 2005 (Fig. 2) i un altre de 27 cm 
capturat prop de sa Calobra (Mallorca) a 
uns 30 metres de profunditat el 3 de juny de 
2008. La localització geográfica de totes les 
captures es presenta a la Fig. 3. 


Discussió 


Tots els individus amb lliurea atlántica 
capturats a Balears són de talla gran o molt 
gran (entre 179 1 270 mm) i en la majoria 


de casos han estat capturats a fondàries més 
grans de l'habitual (entre 55 1 160 metres) 
per a un peix típicament litoral, cosa que 
podria induir a pensar que la lliurea 
atlántica seria una coloració pròpia 
d'exemplars vells adaptats a condicions de 
fondària. 

Aquesta possibilitat s'ha de descartar 
per complet, des del moment que és 
possible trobar a aigües balears donzelles 
de lliurea mediterrània a fondàries superiors 
als 80 m, així com, tot i que és inhabitual, 
exemplars d'aquesta coloració de talles 
superiors als 200 mm (dades de la DGP, 
inèdit) i que està clarament establert que les 
poblacions de donzelles de l'Atlàntic i de la 
Mediterrània tenen diferències genètiques 
marcades que es corresponen amb les 
diferències morfològiques i de coloració 
(Aurelle et al., 2003), tractant-se de dues 
entitats genèticament diferenciades. L'exis- 
tència d'una diferenciació genètica en una 
mateixa espècie entre l'Atlàntic i la 

Mediterrània no ens ha de sorprendre atés 
que ja ha estat observada en altres espécies 
de peixos i invertebrats i confirma el rol de 
frontera biogeográfica que juga l'estret de 
Gibraltar (Borsa et al., 1997). 

Per altra banda, Coris julis és una 
espècie molt sedentària amb  mascles 
territorials (Laurent i Lejeune, 1988), de 
manera que també s'ha de descartar que els 
exemplars  atlàntics capturats — s'hagin 
desplaçat des de l'Atlàntic i superat les 
barreres geogràfiques que separen les 
Balears del continent. Fins i tot, i atès que 
l'espècie té un rang de moviments no 
superior als 1.500 m (Palmer ef al., en 
premsa), és poc probable que aquests 
individus atlàntics s'hagin desplaçat des del 
litoral a zones més fondes i, per tant, 
haurien reclutat en les mateixes fondáries 
on van ser capturats. 

En conseqüència, l'explicació més 
plausible per justificar la presencia de Coris 
julis de la varietat atlántica a les illes 
Balears és que hagin arribat aquí com a 
larves plactóniques des de la mar d'Alborà. 
Está demostrat (Macpherson i Raventós, 
2006) que hi ha una correlació positiva 
entre la Durada Pelàgica de les Larves 
(DPL) dels peixos litorals mediterranis 1 el 
seu rang de distribució, 1 que les espécies 
amb DPL llarga poden travessar les 
barreres de dispersió que hi ha a la 
Mediterrània; Coris julis és una espécie 
amb una gran DPL (28,1 dies de mitjana) 
de manera que té una bona capacitat de 
dispersió. Cal recordar que les costes del 
sud i est de les Balears, i en particular de les 
illes Pitiüses i Cabrera, reben directament 
aigua de l'Atlàntic mitjançant la corrent 
algeriana (López-Jurado et al., 2008), de 
manera que és fàcil que arribin larves amb 
DPL llarga. La mateixa distribució de les 
troballes (Fig. 3) recolzaria aquest origen. 

Més interessant és l'aparent segregació 
de les dues varietats per la fondària, perquè, 


com ja hem assenyalat, la varietat atlàntica 
sempre l'hem trobada a certa profunditat. Si 
les donzelles arriben a les Balears com a 
larves, aquestes han d'arribar indistintament 
tan a les zones litorals com les de 
plataforma. Crec'hriou et al. (2010) han 
demostrat que a les aigües que envolten 
l'arxipèlag de Cabrera els ous i larves de C. 
julis es distribueixen en un gradient invers a 
la distància a costa, tot i que és possible 
trobar larves 40 milles mar endins (F. 
Alemany, com. pers.) Aleshores, l'assen- 
tament i la supervivència de les donzelles 
atlàntiques podrien estar lligats a unes 
condicions ambientals concretes que, a les 
Illes Balears, només es donarien en fondària 
i, aleshores, estaríem assistint a la 
colonització de les àrees de plataforma per 
aquesta nova varietat. 

Així, cal considerar que es tracta de 
l'expansió de l'àrea de distribució de la 
varietat atlàntica dins la Mediterrània 
occidental, assimilable als nombrosos casos 
d'espècies atlàntiques que han aparegut a 
les Illes Balears en els últims 20 anys i que 
s'atribueix a un procés de meridionalització 
de la Mediterrània (Grau i Riera, 2001, 
Cardona i Elices, 2005, Mas et al., 2006). 

